title: Provedbena uredba Komisije (EU) br. 495/2013 od 29. svibnja 2013. o izmjeni Provedbene uredbe (EU) br. 996/2012 o propisivanju posebnih pravila za uvoz hrane i hrane za životinje podrijetlom ili isporučene iz Japana nakon incidenta u nuklearnoj elektrani Fukushima  Tekst značajan za EGP

text:
               15/Sv. 25

               HR

               Službeni list Europske unije

               293

         32013R0495

               L 143/3

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 495/2013
   od 29. svibnja 2013.
   o izmjeni Provedbene uredbe (EU) br. 996/2012 o propisivanju posebnih pravila za uvoz hrane i hrane za životinje podrijetlom ili isporučene iz Japana nakon incidenta u nuklearnoj elektrani Fukushima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) alineju ii.,
   budući da:

               (1)

               Članak 53. Uredbe (EZ) br. 178/2002 predviđa mogućnost donošenja odgovarajućih hitnih mjera Unije za hranu i hranu za životinje uvezenu iz treće zemlje radi zaštite zdravlja ljudi, zdravlja životinja ili okoliša, ako se taj rizik ne može na zadovoljavajući način prevladati mjerama koje države članice poduzimaju pojedinačno.

               (2)

               Nakon incidenta u nuklearnoj elektrani Fukushima 11. ožujka 2011., Komisija je obaviještena da su razine radionuklida u određenim prehrambenim proizvodima podrijetlom iz Japana prekoračile granične vrijednosti za akciju koje se primjenjuju za hranu u Japanu. Takva kontaminacija može predstavljati rizik za zdravlje ljudi i životinja u Uniji te je stoga donesena Provedbena uredba Komisije (EU) br. 297/2011 od 25. ožujka 2011. o propisivanju posebnih pravila za uvoz hrane i hrane za životinje podrijetlom ili isporučene iz Japana nakon incidenta u nuklearnoj elektrani Fukushima (2). Ta je Uredba kasnije zamijenjena Provedbenom uredbom Komisije (EU) br. 961/2011 (3), Provedbenom uredbom Komisije (EU) br. 284/2012 (4) i Provedbenom uredbom Komisije (EU) br. 996/2012 (5).

               (3)

               Člankom 17. Provedbene uredbe Komisije (EU) br. 996/2012 predviđeno je preispitivanje odredaba kada budu dostupni rezultati uzorkovanja i analize prisutnosti radioaktivnosti u hrani i hrani za životinje iz treće sezone rasta nakon incidenta, tj. do 31. ožujka 2014. Međutim, u skladu s tim člankom, odredbe u vezi proizvoda koji se žanju većinom u drugom dijelu druge sezone rasta te stoga još nisu dostupni svi podaci za drugu sezonu rasta trebaju se preispitati do 31. ožujka 2013.

               (4)

               Mjere su preispitane vodeći računa o podacima o prisutnosti radioaktivnosti u hrani i hrani za životinje koje su japanske vlasti dostavile za razdoblje od rujna 2012. do siječnja 2013. godine.

               (5)

               Što se tiče prefektura Gunma, Ibaraki, Tochigi, Miyagi, Saitama, Tokyo, Iwate, Chiba i Kanagawa, Provedbena uredba (EU) br. 996/2012 zahtijeva uzorkovanje i analizu gljiva, čaja, proizvoda ribarstva, određenih jestivih divljih biljaka, određenog povrća, određenog voća, riže i soje i njihovih prerađenih i od njih dobivenih proizvoda prije izvoza u Uniju. Nakon podrobne procjene dostavljenih podataka, s popisa proizvoda za koje se prije izvoza zahtijeva uzorkovanje i analiza treba ukloniti kruške, taro, yacon, japanske dunje, indijske banane i jakobove kapice, dok na taj popis treba dodati heljdu, lotosov korijen i trolisnu strelicu. S obzirom da je uvoz svježeg goveđeg mesa iz Japana nedavno dozvoljen Provedbenom odlukom Komisije (EU) br. 196/2013 od 7. ožujka 2013. o izmjeni Priloga II. Uredbi (EU) br. 206/2010 u pogledu novog unosa za Japan na popisu trećih zemalja ili njihovih dijelova iz kojih je odobren uvoz određenog svježeg mesa u Europsku uniju (6), potrebno je dodati svježe goveđe meso na popis proizvoda za koje se prije izvoza zahtijeva uzorkovanje i analiza.

               (6)

               Zbog uočenih nesukladnosti primjereno je dodati obvezu uzorkovanja i analize prije izvoza gljiva iz prefektura Nagano, Niigata i Aomori.

               (7)

               Provedbenu uredbu Komisije (EU) br. 996/2012 treba stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Provedbena uredba Komisije (EU) br. 996/2012 mijenja se kako slijedi:

               (1)

               u članku 5. stavak 3. zamjenjuje se sljedećim:
               ‚3.   Izjava iz stavka 1. mora nadalje potvrđivati da:

                           (a)

                           je proizvod požnjeven i/ili prerađen prije 11. ožujka 2011. godine, ili

                           (b)

                           je proizvod, osim čaja i gljiva koji su podrijetlom iz prefekture Shizuoka i osim gljiva koje su podrijetlom iz prefektura Yamanashi, Nagano, Niigata ili Aomori, podrijetlom i isporučen iz prefektura koje nisu Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa i Iwate; ili

                           (c)

                           je proizvod podrijetlom i isporučen iz prefektura Gunma, Ibaraki, Tochigi, Miyagi, Saitama, Tokyo, Chiba, Kanagawa i Iwate, ali nije naveden u Prilogu IV. ovoj Uredbi (te se stoga ne zahtijeva analiza prije izvoza); ili

                           (d)

                           je proizvod isporučen iz prefektura Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa i Iwate, ali nije podrijetlom iz neke od navedenih prefektura te nije bio izložen radioaktivnosti tijekom prijevoza; ili

                           (e)

                           kada je proizvod čaj ili gljive podrijetlom iz prefekture Shizuoka ili gljive podrijetlom iz prefektura Yamanashi, Nagano, Niigata ili Aomori, ili proizvod dobiven od navedenih proizvoda ili mješovita hrana ili hrana za životinje koja sadrži više od 50 % tih proizvoda, proizvod prati analitičko izvješće koje sadrži rezultate uzorkovanja i analize; ili

                           (f)

                           kada je proizvod, naveden u Prilogu IV. ovoj Uredbi, podrijetlom iz prefektura Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa i Iwate, ili je mješovita hrana ili hrana za životinje koja sadrži više od 50 % tih proizvoda, proizvod prati analitičko izvješće koje sadrži rezultate uzorkovanja i analize. Popis proizvoda iz Priloga IV. ne dovodi u pitanje zahtjeve Uredbe (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (7); ili

                           (g)

                           kada je podrijetlo proizvoda ili podrijetlo više od 50 % sastojaka proizvoda nepoznato, proizvod prati analitičko izvješće koje sadrži rezultate uzorkovanja i analize.

                  (7)  SL L 43, 14.2.1997., str. 1.’;"

               (2)

               Članak 16. zamjenjuje se sljedećim:
               ‚Članak 16.
               Prijelazne mjere
               1.   Iznimno od članka 3., proizvodi iz članka 1. mogu se uvesti u Uniju ako su u skladu s Provedbenom uredbom (EU) br. 284/2012 ako:

                           (a)

                           su proizvodi napustili Japan prije stupanja na snagu Provedbene uredbe (EU) br. 996/2012; ili

                           (b)

                           proizvode prati izjava u skladu s Provedbenom uredbom (EU) br. 284/2012 koja je izdana prije 1. studenoga 2012. godine i proizvodi su napustili Japan prije 1. prosinca 2012. godine.

                     2.   Iznimno od članka 3., proizvodi iz članka 1. mogu se uvesti u Uniju ako su u skladu s Provedbenom uredbom (EU) br. 996/2012 ako:

                           (a)

                           su proizvodi napustili Japan prije stupanja na snagu Provedbene uredbe Komisije (EU) br. 495/2013 (8); ili

                           (b)

                           proizvode prati izjava u skladu s Provedbenom uredbom (EU) br. 996/2012 koja je izdana prije 1. lipnja 2013. i proizvodi su napustili Japan prije 1. srpnja 2013..

                     3.   Iznimno od članka 3., za heljdu, lotosov korijen i trolisnu strelicu podrijetlom ili isporučene iz prefektura Fukushima, Gunma, Ibaraki, Tochigi, Miyagi, Saitama, Tokyo, Chiba, Kanagawa i Iwate i gljive podrijetlom ili isporučene iz prefektura Nagano, Niigata ili Aomori obveza uzorkovanja i analize prije izvoza u Uniju ne primjenjuje se na proizvode koji su napustili Japan prije stupanja na snagu Provedbene uredbe (EU) br. 495/2013.

                  (8)  SL L 143, 30.5.2013., str. 3.’;"

               (3)

               Prilog I. zamjenjuje se tekstom iz Priloga I. ovoj Uredbi;

               (4)

               Prilog IV. zamjenjuje se tekstom iz Priloga II. ovoj Uredbi.

         Članak 2.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. svibnja 2013.

            Za Komisiju

            Predsjednik

         José Manuel BARROSO

      (1)  SL L 31, 1.2.2002., str. 1.

      (2)  SL L 80, 26.3.2011., str. 5.

      (3)  SL L 252, 28.9.2011., str. 10.

      (4)  SL L 92, 30.3.2012., str. 16.

      (5)  SL L 299, 27.10.2012., str. 31.

      (6)  SL L 65, 8.3.2013., str. 13.
   PRILOG I.

         „PRILOG I.

   PRILOG II.

         ‚PRILOG IV.

            Hrana i hrana za životinje za koju se zahtijeva uzorkovanje i analiza na cezij-134 i cezij-137 prije izvoza u Uniju

                     (a)

                     Proizvodi podrijetlom iz prefekture Fukushima:

                                 —

                                 svi proizvodi, uzimajući u obzir izuzetke iz članka 1. ove Uredbe.

                     (b)

                     Proizvodi podrijetlom iz prefekture Shizuoka:

                                 —

                                 čaj i njegovi prerađeni proizvodi koji se svrstavaju pod tarifne oznake KN 09022101 20 i 2202 90 10;

                                 —

                                 gljive i njihovi prerađeni proizvodi koji se svrstavaju pod tarifne oznake KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 i 2005 99 80.

                     (c)

                     Proizvodi podrijetlom iz prefektura Yamanashi, Nagano, Niigata ili Aomori:

                                 —

                                 gljive i njihovi prerađeni proizvodi koji se svrstavaju pod tarifne oznake KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 i 2005 99 80.

                     (d)

                     Proizvodi podrijetlom iz prefektura Gunma, Ibaraki, Tochigi, Miyagi, Saitama, Tokyo, Chiba, Kanagawa ili Iwate:

                                 —

                                 čaj i njegovi prerađeni proizvodi koji se svrstavaju pod tarifne oznake KN 0902, 2101 20 i 2202 90 10,

                                 —

                                 gljive i njihovi prerađeni proizvodi koji se svrstavaju pod tarifne oznake KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 i 2005 99 80,

                                 —

                                 riba i proizvodi ribarstva koji se svrstavaju pod tarifne oznake KN 0302, 0303, 0304, 0305, 0306, 0307 i 0308,

                                 —

                                 riža i njezini prerađeni proizvodi koji se svrstavaju pod tarifne oznake KN 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 i 1905 90,

                                 —

                                 soja i njezini prerađeni proizvodi koji se svrstavaju pod tarifne oznake KN 1201 90, 1208 10, 1507,

                                 —

                                 grah Adzuki koji se svrstava pod tarifne oznake KN 0708 20, 0713 32 00 i njegovi prerađeni proizvodi koji se svrstavaju pod tarifne oznake KN kao što je 1106 10,

                                 —

                                 borovnice i njihovi prerađeni proizvodi koji se svrstavaju pod tarifne oznake KN 0810 40 30, 0810 40 50, 0811 90 50, 0811 90 70, 0812 90 40, 0813 40 95,

                                 —

                                 ginkgo orasi koji se svrstavaju pod tarifne oznake KN 0802 90 85 i njegovi prerađeni koji se svrstavaju pod tarifne oznake KN kao što je 0811 90 19, 0811 90 39, 0811 90 95, 0812 90 98, 0813 40 95,

                                 —

                                 japanske marelice koje se svrstavaju pod tarifne oznake KN 0809 40 05 i njezini prerađeni proizvodi koji se svrstavaju pod tarifne oznake KN kao što je 0811 90 19, 0811 90 39, 0811 90 95, 0812 90 98, 0813 40 95,

                                 —

                                 agrumi koji se svrstavaju pod tarifne oznake KN 0805, kore agruma koje se svrstavaju pod tarifne oznake KN 0814 00 00, i njihovi prerađeni proizvodi koji se svrstavaju pod tarifne oznake KN kao što je 0811 90 19, 0811 90 39, 0811 90 95, 0812 90 25, 0812 90 98, 0813 40 95,

                                 —

                                 japanski kaki koji se svrstava pod tarifne oznake KN 0810 70 00 i njegovi prerađeni proizvodi koji se svrstavaju pod tarifne oznake KN kao što je 0811 90 19, 0811 90 39, 0811 90 95, 0812 90 98, 0813 40 95,

                                 —

                                 mogranj (nar, šipak) koji se svrstava pod tarifne oznake KN 0810 90 75 i njegovi prerađeni proizvodi koji se svrstavaju pod tarifne oznake KN kao što je 0811 90 19, 0811 90 39, 0811 90 95, 0812 90 98, 0813 40 95,

                                 —

                                 čokoladna loza (Akebia quinata) i njezini prerađeni proizvodi koji se svrstavaju pod tarifne oznake KN 0810 90 75, 0811 90 19, 0811 90 39, 0811 90 95, 0812 90 98 i 0813 40 95,

                                 —

                                 kestenje koje se svrstava pod tarifne oznake KN 0802 41 00 i 0802 42 00 i njegovi prerađeni proizvodi koji se svrstavaju pod tarifne oznake KN kao što je 0811 90 19, 0811 90 39, 0811 90 95, 0812 90 98, 0813 40 95,

                                 —

                                 orah koji se svrstava pod tarifne oznake KN 0802 31 00 i 0802 32 00 i njegovi prerađeni proizvodi koji se svrstavaju pod tarifne oznake KN kao što je 0811 90 19, 0811 90 39, 0811 90 95, 0812 90 98, 0813 40 95,

                                 —

                                 Ashitaba (Angelica keiskei) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 gigantski lopuh (fuki), japanski lopuh (Petasites japonicus) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 japanski đumbir (Myoga) koji se svrstava pod tarifne oznake KN 0709 99, 0710 80, 0711 90, 0712 90 i njegovi prerađeni proizvodi koji se svrstavaju pod tarifne oznake KN kao što je 2008 99 49, 2008 99 67,

                                 —

                                 jestivi dijelovi Aralia sp. i njihovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 bambusovi izdanci (Phyllostacys pubescens) i njihovi prerađeni proizvodi koji se svrstavaju pod tarifne oznake KN 0709 99, 0710 80, 0711 90, 0712 90, 2004 90 i 2005 91,

                                 —

                                 orlova paprat (Pteridium aquilinum) i njezini prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 jestivi dijelovi japanskog hrena ili wasabija (Wasabia japonica) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90, 0712 90 i 0910 99,

                                 —

                                 japanski peršin (Oenanthe javanica) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 japanska paprika (Zanthoxylum piperitum) koja se svrstava pod tarifnu oznaku KN 0910 99,

                                 —

                                 japanska kraljevska paprat (Osmunda japonica) i njezini prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 koshiabura (izdanak Eleuterococcus sciadophylloides) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 momijigasa (Parasenecio delphiniifolius) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 nojeva paprat (Matteuccia struthioptheris) i njezini prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                    Hosta Montana i njezini prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 uwabamisou (Elatostoma umbellatum var. majus) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 planinski luk (Allium victorialis subsp. Platyphyllum) i njegovi prerađeni proizvodi koji se svrstavaju pod tarifne oznake KN 0703 10, 0710 80, 0711 900712 20 i 0712 90,

                                 —

                                 japanski čičak (Cirsium japonicum) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 yobusumaso (Honma) (Cacalia hastata ssp orientalis) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                    Synurus pungens (Oyamabokuchi) i njegovi prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                 poljska preslica (Equisetum arvense) i njezini prerađeni proizvodi koji se svrstavaju pod tarifne oznake KN 0709 99, 0710 80, 0711 90 i 0712 90,

                                 —

                                    Actinidia polygama (srebrna loza) i njegovi prerađeni proizvodi koji se svrstavaju pod tarifne oznake KN 0810 90 75, 0811 90 19, 0811 90 39, 0811 90 95, 0812 90 98 i 0813 40 95,

                                 —

                                 svježe goveđe meso koje se svrstava pod tarifne oznake KN 0201, 0202, 0206 10, 0206 21 00, 0206 22 00, 0206 29, 0504 i 1502,

                                 —

                                 heljda i njezini prerađeni proizvodi koji se svrstavaju pod tarifne oznake KN 1008 10 00, 1102 90 90, 1103 19 90, 1103 20 90, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 90, 1904 20 99, 1904 90 80 i 1905 90,

                                 —

                                 lotosov korijen i njegovi prerađeni proizvodi koji se svrstavaju pod tarifne oznake kao što su KN 0709 99, 0711 90, 0712 90 i 1211 90,

                                 —

                                 trolisna strelica i njezini prerađeni proizvodi koji se svrstavaju pod tarifne oznake kao što je KN 0714 90.

                     (e)

                     Mješoviti proizvodi koji sadrže više od 50 % proizvoda iz točaka (a), (b), (c) i (d) ovog Priloga.’


title: Provedbena uredba Komisije (EU) br. 1098/2013 оd 4. studenoga 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Gâche vendéenne (ZOZP)]

text:
               6.11.2013

               HR

               Službeni list Europske unije

               L 294/38

         PROVEDBENA UREDBA KOMISIJE (EU) br. 1098/2013
   оd 4. studenoga 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Gâche vendéenne (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012 zahtjev Francuske za upis naziva „Gâche vendéenne” u registar objavljen je u Službenom listu Europske unije
                   (2).

               (2)

               Budući da Komisija nije primila ni jedan prigovor u smislu članka 51. Uredbe (EU) br. 1151/2012, naziv „Gâche vendéenne” potrebno je upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 68, 8.3.2013., str. 48.

      PRILOG
      Poljoprivredni i prehrambeni proizvodi navedeni u Prilogu I. točki I. Uredbi (EU) br. 1151/2012:

         Razred 2.4.   Kruh, fino pecivo, kolači, slastice, keksi i drugi pekarski proizvodi

      FRANCUSKA
      Gâche vendéenne (ZOZP)


title: Provedbena uredba Komisije (EU) 2017/1558 оd 14. rujna 2017. o izmjeni Uredbe (EU) br. 37/2010 radi klasifikacije tvari „bromelain” u pogledu najveće dopuštene količine rezidua (Tekst značajan za EGP. )

text:
               15.9.2017

               HR

               Službeni list Europske unije

               L 237/67

         PROVEDBENA UREDBA KOMISIJE (EU) 2017/1558
   оd 14. rujna 2017.
   o izmjeni Uredbe (EU) br. 37/2010 radi klasifikacije tvari „bromelain” u pogledu najveće dopuštene količine rezidua
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua („NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim proizvodima koji se koriste u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) utvrđene su farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla.

               (3)

               Tvar bromelain nije uključena u tu tablicu.

               (4)

               Europskoj agenciji za lijekove („EMA”) podnesen je zahtjev za određivanje NDK-ova za bromelain kod svinja.

               (5)

               Na temelju mišljenja Odbora za veterinarsko-medicinske proizvode EMA je procijenila da utvrđivanje NDK-a za bromelain kod svinja nije nužno za zaštitu zdravlja ljudi.

               (6)

               U skladu s člankom 5. Uredbe (EZ) br. 470/2009 EMA je dužna razmotriti mogućnost uporabe NDK-ova utvrđenih za farmakološki djelatnu tvar u određenoj hrani za drugu hranu dobivenu od iste vrste životinja ili NDK-ova utvrđenih za farmakološki djelatnu tvar u jednoj vrsti životinja ili više njih za druge vrste životinja.

               (7)

               Mišljenje je EMA-e da klasifikaciju „NDK nije potreban” za bromelain u ovom trenutku nije primjereno ekstrapolirati sa svinja na druge vrste životinja zbog nedostatnih podataka.

               (8)

               Uredbu (EU) br. 37/2010 trebalo bi stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. rujna 2017.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 abecednim se redom dodaje unos za sljedeću tvar:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Bromelain

                     NIJE PRIMJENJIVO

                     Svinje

                     NDK nije potreban

                     NIJE PRIMJENJIVO

                     NEMA UNOSA

                     Sredstvo protiv proljeva”


title: Provedbena uredba Komisije (EU) 2015/2004 оd 10. studenoga 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               11.11.2015

               HR

               Službeni list Europske unije

               L 294/50

         PROVEDBENA UREDBA KOMISIJE (EU) 2015/2004
   оd 10. studenoga 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. studenoga 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  49,2

                  MA

                  75,6

                  MK

                  50,7

                  TR

                  74,5

                  ZZ

                  62,5

                  0707 00 05

                  AL

                  80,9

                  JO

                  229,9

                  MA

                  183,4

                  TR

                  156,7

                  ZZ

                  162,7

                  0709 93 10

                  MA

                  131,4

                  TR

                  177,9

                  ZZ

                  154,7

                  0805 20 10

                  CL

                  170,3

                  MA

                  81,7

                  PE

                  166,7

                  TR

                  83,5

                  ZA

                  150,6

                  ZZ

                  130,6

                  0805 20 30, 0805 20 50, 0805 20 70, 0805 20 90

                  CL

                  184,7

                  PE

                  147,1

                  TR

                  73,1

                  ZA

                  95,1

                  ZZ

                  125,0

                  0805 50 10

                  TR

                  105,6

                  ZZ

                  105,6

                  0806 10 10

                  BR

                  311,3

                  EG

                  226,4

                  PE

                  251,0

                  TR

                  169,1

                  ZZ

                  239,5

                  0808 10 80

                  AR

                  145,7

                  CA

                  163,3

                  CL

                  84,4

                  MK

                  29,8

                  NZ

                  142,2

                  US

                  146,9

                  ZA

                  223,1

                  ZZ

                  133,6

                  0808 30 90

                  BA

                  73,9

                  CN

                  83,9

                  TR

                  135,2

                  XS

                  80,0

                  ZZ

                  93,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1242 оd 10. srpnja 2017. o izmjeni Provedbene uredbe (EU) br. 809/2014 o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti

text:
                  11.7.2017

                  HR

                  Službeni list Europske unije

                  L 178/4

            PROVEDBENA UREDBA KOMISIJE (EU) 2017/1242
      оd 10. srpnja 2017.
      o izmjeni Provedbene uredbe (EU) br. 809/2014 o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 62. stavak 2. točku (a) i članak 78. točke (b) i (c),
      budući da:

                  (1)

                  Člankom 21. Provedbene uredbe Komisije (EU) br. 809/2014 (2) utvrđuju se zahtjevi koji se odnose na zahtjeve za potporu za stoku i zahtjeve za plaćanje u okviru mjera potpore povezanih sa životinjama. Kad je riječ o vrstama s kratkim ciklusom proizvodnje, a s velikim prometom životinja, broj životinja za koje je podnesen zahtjev za plaćanje za stoku u okviru mjera predviđenih člankom 33. Uredbe (EU) br. 1305/2013 Europskog parlamenta i Vijeća (3) može se znatno mijenjati tijekom cijele godine podnošenja zahtjeva. To može uzrokovati znatnu razliku između broja životinja prijavljenih u zahtjevu za plaćanje za stoku i broja životinja koje će na kraju imati bolje uvjete za dobrobit. Stoga je jedini pokazatelj broj životinja prijavljenih u zahtjevu za plaćanje za stoku. Zbog toga bi državama članicama za vrste s kratkim ciklusom proizvodnje trebalo omogućiti da uspostave sustav koji korisniku omogućuje da podnese zahtjev za potporu za sve životinje za koje su ispunjeni uvjeti za potporu na datum ili tijekom razdoblja koje odredi država članica. Ako nema računalne baze podataka, trebalo bi omogućiti utvrđivanje stvarnog broja životinja na temelju potvrda o klanju ili drugih popratnih dokumenata koji su dostavljeni nadležnom tijelu nakon datuma podnošenja zahtjeva za plaćanje za stoku.

                  (2)

                  Primjena kriterija odabira nije obvezna za sve mjere ili vrste operacija. Stoga bi administrativne provjere zahtjeva za potporu trebale uključivati samo provjeru tog elementa ako je to potrebno.

                  (3)

                  Provjera opravdanosti troškova provodi se u fazi provedbe administrativnih provjera koje se odnose na zahtjev za potporu i na temelju definiranog sustava za evaluaciju. Posebna pravila trebala bi se međutim primjenjivati ako je nizak rizik od prekomjernih troškova ili ako sadržaj troškova ne može biti definiran prije provedbe operacije.

                  (4)

                  U skladu s člankom 67. stavkom 1. Uredbe (EU) br. 1303/2013 Europskog parlamenta i Vijeća (4) iznos potpore može se utvrditi na temelju standardnih veličina jediničnih troškova, paušalnih iznosa i fiksnih stopa. U takvim slučajevima administrativne provjere ne bi trebale obuhvaćati provjeru iznosa nastalih troškova i plaćanja korisnika.

                  (5)

                  Pravila o provjerama koja se odnose na financijske instrumente trebala bi se prilagoditi kako bi se osigurala usklađenost s pravilima upravljanja i nadzora utvrđenima Uredbom (EU) br. 1303/2013 i Delegiranom uredbom Komisije (EU) br. 480/2014 (5) te kako bi se uzele u obzir posebnosti potpore dodijeljene u obliku financijskog instrumenta.

                  (6)

                  Provjerama na licu mjesta ne bi trebali podlijegati rashodi koje je potrebno platiti nego rashodi prijavljeni agenciji za plaćanja. Budući da se rashode koje je potrebno platiti može odrediti samo nakon provedbe svih provjera, kada bi taj rashod podlijegao provjerama, stupanj kontrole koji je potrebno doseći bio bi nepredvidiv. Osim toga, rashodi koji podliježu provjerama na licu mjesta ne bi trebali uključivati rashode agencija za plaćanja samo za isplate predujmova jer ti rashodi ne odgovaraju rashodima korisnika. Nadalje, rashodi koji se odnose na financijske instrumente trebali bi se ubrojiti u ostvarenje minimalnog stupnja kontrole samo ako ih je nadležno tijelo doista provjerilo. Kako bi se osiguralo ispunjenje minimalnog stupnja kontrole svake kalendarske godine, provjere bi trebalo provesti do datuma predviđenog za dostavljanje podataka o kontrolama i statistici utvrđenog u članku 9. Provedbene uredbe (EU) br. 809/2014.

                  (7)

                  Kako se provjere ne bi nepotrebno udvostručavale, provjere na licu mjesta trebale bi obuhvaćati samo elemente koji još nisu bili predmet administrativnih provjera.

                  (8)

                  U skladu s člancima 48. i 51. Provedbene uredbe (EU) br. 809/2014 provjerama se mora utvrditi sukladnost, među ostalim, s kriterijima prihvatljivosti, preuzetim i drugim obvezama. Nadalje, u skladu s člankom 50. stavkom 4. točkom (a) te Provedbene uredbe, pri odabiru uzorka operacija koje je potrebno provjeriti na licu mjesta mora se uzeti u obzir da je potrebno provjeriti odgovarajuće kombinacije vrsta i veličina operacija. Stoga su odredbe o mjerama koje se odnose na predmet ili intenzitet provjera utvrđene u člancima od 54. do 59. Provedbene uredbe (EU) br. 809/2014 nepotrebne.

                  (9)

                  Kad je riječ o administrativnim kaznama, kako bi se osiguralo jednako postupanje s operacijama koje su odabrane i operacijama koje nisu odabrane za provjere na licu mjesta, u oba bi se slučaja trebali provjeravati prijavljeni rashodi.

                  (10)

                  Provedbenu uredbu (EU) br. 809/2014 trebalo bi stoga na odgovarajući način izmijeniti.

                  (11)

                  Izmjene uvedene ovom Uredbom trebale bi se primjenjivati na zahtjeve za potporu ili zahtjeve za plaćanje koji se odnose na godine zahtjeva ili premijska razdoblja koja počinju 1. siječnja 2018. Međutim, s obzirom na poteškoće u godini podnošenja zahtjeva 2015. s kojima su se susrele države članice koje moraju prilagoditi svoje sustave roku podnošenja zahtjeva za plaćanje za stoku utvrđenom člankom 13. Provedbene Uredbe (EU) br. 809/2014 i sustavu smanjenja, ukidanja i kazni predviđenom u Delegiranoj uredbi (EU) br. 640/2014 (6), odredba kojom se dopušta utvrđivanje stvarnog broja životinja za vrste s kratkim ciklusom proizvodnje na temelju potvrda o klanju ili drugih popratnih dokumenata koji su dostavljeni nadležnom tijelu nakon podnošenja zahtjeva za plaćanje za stoku, trebala bi se primjenjivati na zahtjeve za plaćanje koji se odnose na godine podnošenja zahtjeva počevši od 1. siječnja 2016.

                  (12)

                  Mjere predviđene ovom Uredbom u skladu su s mišljenjem Odbora za ruralni razvoj,

            DONIJELA JE OVU UREDBU:
      Članak 1.
      Provedbena uredba (EU) br. 809/2014 mijenja se kako slijedi:

                  (1)

                  U članku 21. umeće se sljedeći stavak 4.a:
                  „4a.   Za vrste s kratkim ciklusom proizvodnje za koje se dodjeljuje potpora u skladu s člankom 33. Uredbe (EU) br. 1305/2013, države članice mogu, ako nema računalne baze podataka, uvesti postupke s pomoću kojih će se podaci iz potvrda o klanju ili drugih popratnih dokumenata upotrebljavati za potrebe zahtjeva za plaćanje za stoku. Ti podaci pružaju razinu sigurnosti i provedbe potrebnu za pravilno upravljanje uključenim mjerama potpore na razini pojedinačnih životinja.
                  Postupci iz prvog podstavka mogu se sastojati od sustava prema kojemu korisnik podnosi zahtjev za potporu za sve životinje koje na datum ili tijekom razdoblja, koje odredi država članica, ispunjavaju uvjete za potporu na temelju podataka iz potvrda o klanju ili iz drugih popratnih dokumenata.
                  U tom slučaju države članice poduzimaju potrebne mjere kojima se jamči da su, u skladu s odredbama koje se primjenjuju na predmetnu potporu, datum ili razdoblje iz drugog podstavka jasno utvrđeni i poznati korisniku.”

                  (2)

                  Članak 48. mijenja se kako slijedi:

                              (a)

                              stavak 2. mijenja se kako slijedi:

                                          i.

                                          točka (c) zamjenjuje se sljedećim:

                                                      „(c)

                                                      sukladnost s kriterijima odabira, ako se ti kriteriji primjenjuju;”

                                          ii.

                                          točka (e) zamjenjuje se sljedećim:

                                                      „(e)

                                                      za troškove iz članka 67. stavka 1. točke (a) Uredbe (EU) br. 1303/2013, isključujući doprinose u naravi i amortizaciju, kontrolu opravdanosti dostavljenih troškova. Troškovi se ocjenjuju s pomoću odgovarajućeg sustava za evaluaciju, kao što su referentni troškovi, usporedba različitih ponuda ili to čini odbor za evaluaciju. Za operacije sa stopom potpore do 30 % ili za operacije za koje se dodjeljuje potpora na temelju članka 35. Uredbe (EU) br. 1305/2013, provjera opravdanosti troškova može se provesti u fazi administrativne provjere zahtjeva za plaćanje. Za operacije s prihvatljivim troškovima u iznosu do 5 000 EUR, opravdanost troškova može se utvrditi na temelju nacrta proračuna koji je upravljačko tijelo dogovorilo ex ante.”

                              (b)

                              U stavku 3. točke (a) i (b) zamjenjuju se sljedećim:

                                          „(a)

                                          završene operacije u usporedbi s operacijom za koju je odobren zahtjev za potporu;

                                          (b)

                                          nastali troškovi i izvršena plaćanja, osim ako su primijenjeni oblik ili metoda iz članka 67. stavka 1. točaka (b), (c) ili (d) Uredbe (EU) br. 1303/2013.”

                              (c)

                              Dodaje se sljedeći stavak 6.:
                              „6.   Kad je riječ o financijskim instrumentima iz članka 38. stavka 1. točke (b) Uredbe (EU) br. 1303/2013, stavci 1. do 5. tog članka ne primjenjuju se ni na doprinos financijskom instrumentu ni na potporu krajnjem primatelju. Međutim, primjenjuju se članci 58. i 59. Uredbe (EU) br. 1306/2013 i članak 9. Delegirane uredbe Komisije (EU) br. 480/2014 (*1).

                                 (*1)  Delegirana uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (SL L 138, 13.5.2014., str. 5.).”"

                  (3)

                  Članak 50. mijenja se kako slijedi:

                              (a)

                              stavak 1. mijenja se kako slijedi:

                                          i.

                                          prvi podstavak zamjenjuje se sljedećim:
                                          „Rashodi obuhvaćeni provjerama na licu mjesta moraju predstavljati najmanje 5 % rashoda iz članka 46. koji se sufinanciraju iz Europskog poljoprivrednog fonda za ruralni razvoj (EPFRR) i koji su svake kalendarske godine prijavljeni agenciji za plaćanja, a koji se ne odnose na operacije za koje su prijavljeni samo predujmovi.”

                                          ii.

                                          Dodaje se sljedeći treći podstavak:
                                          „Kad je riječ o financijskim instrumentima, samo se plaćanja krajnjim primateljima koja su predmet provjera na licu mjesta uračunavaju u rashode obuhvaćene provjerama na licu mjesta iz prvog podstavka.”

                              (b)

                              u stavku 2. prvi podstavak zamjenjuje se sljedećim:
                              „Samo se provjere provedene do datuma predviđenog za podnošenje podataka o kontrolama i statistici u skladu s člankom 9. uračunavaju u ostvarenje minimalne razine iz stavka 1.”

                  (4)

                  Članak 51. mijenja se kako slijedi:

                              (a)

                              stavak 1. zamjenjuje se sljedećim:
                              „1.   Provjerama na licu mjesta provjerava se je li operacija provedena u skladu s važećim pravilima i njima se obuhvaćaju svih kriteriji prihvatljivosti, preuzete i druge obveze koje se odnose na uvjete za dodjelu potpore koji se mogu provjeriti tijekom posjeta i koji nisu bili predmet administrativnih provjera. Njima se osigurava da je operacija prihvatljiva za potporu iz EPFRR-a.”

                              (b)

                              Dodaje se sljedeći stavak 5.:
                              „5.   U pogledu financijskih instrumenata iz članka 38. stavka 1. točke (b) Uredbe (EU) br. 1303/2013, stavci 1. do 4. tog članka ne primjenjuju se ni na doprinos financijskom instrumentu ni na potporu krajnjem primatelju. Međutim, primjenjuju se članci 58. i 59. Uredbe (EU) br. 1306/2013 i članak 9. Delegirane uredbe (EU) br. 480/2014.”

                  (5)

                  Brišu se članci 54. do 59.

                  (6)

                  U članku 60. dodaje se sljedeći stavak 4.:
                  „4.   Odstupajući od članka 48. stavka 2. točke (e), u pogledu operacija koje provodi lokalna akcijska skupina, a koje obuhvaćaju skupinu projekata sa zajedničkom temom, provjere opravdanosti troškova mogu se provoditi u fazi administrativne provjere zahtjeva za plaćanje koji se odnose na tu skupinu projekata.”

                  (7)

                  Članak 61. mijenja se kako slijedi:

                              (a)

                              u stavku 1. druga rečenica briše se;

                              (b)

                              stavak 2. zamjenjuje se sljedećim:
                              „2.   Nadležno tijelo mora u okviru administrativnih provjera i, ako je potrebno, u okviru posjeta in situ posredničkim financijskim institucijama i korisniku osigurati da su plaćanja posredničkim financijskim institucijama u skladu s pravom Unije i sporazumom sklopljenim između nadležnog tijela i posredničke financijske institucije.”

                  (8)

                  U članku 63. stavak 2. zamjenjuje se sljedećim:
                  „2.   Administrativna kazna iz stavka 1. primjenjuje se mutatis mutandis na neprihvatljivi rashod utvrđen tijekom provjera na licu mjesta iz članka 49.”

            Članak 2.
      Ova Uredba stupa na snagu sedmog dana od dana objave u Službenom listu Europske unije.
      Primjenjuje se na zahtjeve za potporu ili zahtjeve za plaćanje koji se odnose na godine zahtjeva ili premijska razdoblja koja počinju 1. siječnja 2018.
      Međutim, članak 1. točka 1. primjenjuje se na zahtjeve za plaćanje za stoku koji se odnose na godine podnošenja zahtjeva nakon 1. siječnja 2016.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 10. srpnja 2017.

               Za Komisiju

               Predsjednik

            Jean-Claude JUNCKER

         (1)  SL L 347, 20.12.2013., str. 549.

         (2)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).

         (3)  Uredba (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013., str. 487.).

         (4)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).

         (5)  Delegirana uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (SL L 138, 13.5.2014., str. 5.).

         (6)  Delegirana uredba Komisije (EU) br. 640/2014 od 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava te uvjeta za odbijanje ili obustavu plaćanja i administrativne kazne koje se primjenjuju za izravna plaćanja, potporu ruralnom razvoju i višestruku sukladnost (SL L 181, 20.6.2014., str. 48.).


title: Provedbena uredba Komisije (EU) br. 1370/2011 od 21. prosinca 2011. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Горнооряховски суджук (Gornooryahovski sudzhuk) (ZOZP))

text:
               15/Sv. 20

               HR

               Službeni list Europske unije

               244

         32011R1370

               L 341/39

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1370/2011
   od 21. prosinca 2011.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Горнооряховски суджук (Gornooryahovski sudzhuk) (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Bugarske za registracijom naziva „Горнооряховски суджук (Gornooryahovski sudzhuk)” objavljen je u Službenom listu Europske unije
                   (2).

               (2)

               Cipar je Komisiji podnio prigovor u skladu s člankom 7. stavkom 3. točkom (c) Uredbe (EZ) br. 510/2006.

               (3)

               Pismom od 31. siječnja 2011., Komisija je zatražila od dotičnih stranaka da nastoje postići međusobni dogovor. Sporazum je postignut unutar šest mjeseci i Cipar je povukao svoj prigovor 22. srpnja 2011.

               (4)

               Stoga bi naziv trebalo upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2011.

            Za Komisiju

            Predsjednik

         José Manuel BARROSO

      (1)  SL L 93, 31.3.2006., str. 12.

      (2)  SL C 77, 26.3.2010., str. 10.

      PRILOG
      Poljoprivredni proizvodi navedeni u Prilogu I. Ugovoru namijenjeni prehrani ljudi:

         Razred 1.2.   Mesni proizvodi (kuhani, usoljeni, dimljeni itd.)

      BUGARSKA
      Горнооряховски суджук (Gornooryahovski sudzhuk) (ZOZP)